ĠORĠ PISANI Ġieli. Merħba bikom ja Tmenin tit jiem ilu kelli ħolma li ħasditni, ngħid is-sew, għaliex kienet ħolma gwappa mhux minn dawk li jintesew. Ħlomt li ħabbat wara biebi il-pustier, bl-ittri f'idejh, u newwilli ittra mdaqqsa hekk kif rani riesaq lejh. Imbagħ'd qalli: ''Ħa, din tiegħek; min kitiblek moħħ ir-riħ ħalla barra l-aqwa ħaġa: l-indirizz komplut u sħiħ. Kiteb biss: Lil Ġorġ Pisani il-poeta taż-Żgħożija; u b'daqshekk ħaseb li l-ittra kellha tasal bla tbatija. M'hemm xejn veru f'din il-kitba, ' reġa' tenna dan il-flien, għax poeta taż-żgħożija inti kont, 'mma ilu żmien. Merħba bikom ja Tmenin 19 Tajtek l-ittra għaliex nafek, naf kemm ktibt dwar iż-żgħożija, iżda din issa ħallietek għalkemm inti m'għandekx ħtija.'' Imbagħ'd spiċċa sabiex qalli bi tbissima mill-ħelwin: Rabbi l-ħila, ħabib tagħna; int illum għalaqt tmenin. '' X'ħin ftaħt l-ittra nsibha mfawra bl-ismijiet ta' nies twajbin li ferħuli talli issa irfist l-għatba tat-tmenin. X'ħin imbagħ'd intfiet il-ħolma donnha mpittra bl-ifejn arti, jien qomt niġri lejn il-mera illi għandi ġo kamarti. Anki l-mera dritt urieni, bl-idwal tiegħu qawwijin, illi kont meddejt riġlejja ġewwa s-setaħ tat-tmenin. Kien hemm waqt — nistqarr bla ħabi — wara s-smigħ ta' din l-aħbar, meta f'ruħi ħassejt dehxa u ġo qalbi ftit imrar. Iżda mbagħ'd bdejt niġi f'tiegħi, Ġarrabt mewġa ta' serħan. Bdejt insaffar, bdejt inkanta, dlonk ħassejtni wisq ferħan. Għaliex għedt bejni u bejn ruħi: 'Dawn il-gdiedem, kos, għalfejn7 Jien għext naħdem u nistinka, u minn ħini ma ħlejt xejn.' Għaddejt ħajti ngħallem, nikteb, ngħin lil ħuti mill-aħjar; miegħi kienu jiftħu qalbhom sew il-kbar u kemm iż-żgħar. Ħajr il-flus qatt ma għammixni u bil-ftit ikkuntentajt. Ħsiebi biss kien li nistagħna b'dak li qrajt u b'dak li smajt. Lill-Ilsien ta' Art Twelidi ma ħmiltx nara fiż-żebliħ, qbiżt għalih sakemm sa fl-aħħar qabad l-art, rikeb ir-riħ. Ġewwa r-ruħ taż-żgħażagħ tagħna, bil-lingwaġġ tal-poeżija, kebbist xrar sabiex f'sidirhom tħabbat qalb tassew Maltija. Ħaffirt sħiħ f'saltnet l-imgħoddi biex nitkixxef il-ġrajjiet u ta' dawk li ġew qabilna inkun naf l-eqdem drawwiet. Biex il-ħrafa u l-leġġenda tul is-snin jibqgħu ħajjin jiena ġbarthom u ħaristhom fuq il-karti mifruxin. Anki qwiel missirijietna Għalhekk ġmajthom ġewwa l-kotba biex hemm jibqgħu miftakrin. Kontra l-firda ta' bejn l-aħwa jien ħambaqt u ħdimt bla tmiem għax intbaħt li din Gżiritna kellha bżonn l-għaqda u s-sliem. Sabiex nilħaq dan l-għan tiegħi u fix-xogħ'l nagħmel avvanz jien inqdejt b'kitbet id-drammi u xi drabi bir-rumanz. Ħabbejt wisq lill-Gżejjer tagħna, tant fil-paċi, kemm fil-gwerra, taħt il-bombi fi triqathom ma. hdejt qatt naħdem, niġġerra. Merħba bikom ja Tmenin 21 F'dawk il-ġranet għedt lill-poplu 'Ejja nsofru qalbenin, basta Ikoll fl-aħħar noħorġu fuq il-ħażen rebbeħin.' Billi l-muna bdiet tiskarsa u bdiet tagħfas bit-tgħakkis jien ħeġġiġt lill-bdiewa jagħtu il-qmuħ tagħhom lill-pajjiż. Ruħi mbagħ'd imtliet bil-hena meta f'jum jiddi bil-glorja smajt lill-qniepen qed ilissnu it-tħabbira tal-vittorja. Lill-frustier dawwart elf darba ma' l-irħula u ma' l-ibliet, ħadtu jara u jammira tal-ġens tagħna l-qdumijiet. jien ħabrikt u rsistejt wisq, għax ħassejt li b'hekk pajjiżna sata' jikseb ġid u riżq. Ħabbejt wisq il-Gżejjer tagħna fil-jiem sbieħ u dawk mudlama, ħlomt il-ġieh u l-kobor tagħhom bl-oħla ħajr u bl-akbar tama. U Ilum nifraħ x'ħin nilmaħhom bħalma żgur, ma kienu qatt, ħielsa t-tnejn b'rajhom f'idejhom u meqjuma minn kulħadd. Ħalli jgħaddi ż-żmien, immela, ħalli jasal sat-tmenin; jiena għomri għextu sewwa, qatt ma rmejt ta' ħajti l-ħin. Idħlu Ikoll, għalhekk, ġo dari biex ta' ħajti ttawlu s-snin; ejja nbuskom fuq ħaddejkom; merħba bikom ja tmenin' Int, Mulej, is-Sid ta' kollox, żmien il-bniedem f'idejk qiegħed, int biss taf jekk tmiem għomorna hux fil-qrib jew hux imbiegħed. Qassam Int: ibqa' wiżinni sakemm trid bil-ħanin driegħek, sew jekk tagħti, sew jekk tieħu jiena nbierek l-Isem Tiegħek. Ġorġ Pisani